தனது 21-வது அகவையில், கான்ஸ்டண்டினோபிலைக் (இன்றைய இசுதான்புல்) கைப்பற்றினார். இதன் மூலம் பைசாந்தியப் பேரரசின் வீழ்ச்சிக்கு வழிவகுத்தார். அக்காலத்தில் கிழக்கு உரோமைப் பேரரசின் தலைநகராக கான்ஸ்டண்டினோபில் விளங்கியிருந்தது. இதனால், மெகுமெது உரோமைப் பேரரசின் "சீசர்" ("Qayser-i Rûm") பட்டத்திற்கும் உரிமை கோரினார். இவர் தனது வாழ்வுக் காலத்தில் உதுமானியப் பேரரசை உரோமைப் பேரரசின் தொடர்ச்சியாகவே கருதி வந்திருந்தார்.